নির্বাচনী প্রচারে কিছুই বাকি রাখলেন না প্রধানমন্ত্রী নরেন্দ্র মোদী। সোমবারই তিনি বলে দিয়েছিলেন। মঙ্গলবার গুজরাতের সবরমতী নদীতে সেই হলিউডি কায়দাই দেখালেন তিনি।  
নদীর জলে এসে নামল সি-প্লেন বা নৌবিমান। যা আকাশ পথেও উড়তে পারে, জলেও ভাসতে পারে। ১০ থেকে ১৪ আসনের সি-প্লেনে চড়েই নদীতে ভেসে সবরমতী নদী থেকে ধারোই বাঁধ পর্যন্ত গেলেন মোদী। তার পর অম্বাজী মন্দিরে দর্শন সেরে এলেন।


নৌবিমানে নরেন্দ্র মোদী। ছবি সৌজন্য: টুইটার/গুজরাত বিজেপি


দেশের ইতিহাসে এই প্রথম সবরমতী নদীতে নৌবিমান নামল। সেই নৌবিমানের সওয়ার হলেন প্রধানমন্ত্রী। যদিও এর আগে পরীক্ষামূলকভাবে এই বিমানে চড়েছিলেন কেন্দ্রীয় জাহাজ ও সড়ক পরিবহণ মন্ত্রী নীতিন গডকড়ি। 

এই বিষয়ে অন্যান্য খবর

মোদীকে হারাতে পাকিস্তানের ছক! গোপন বৈঠকে কারা ছিলেন, নতুন বিতর্ক
যে ৫টি কারণে গুজরাত নির্বাচন মোদীর মতোই মমতার কাছে চিন্তার বিষয়


সোমবারই মোদীর রোড শো বাতিল করে দিয়েছিল গুজরাত পুলিশ। নিরাপত্তার কারণে অনুমতি দেওয়া হয়নি তাঁকে। 
তবে এভাবে প্রধানমন্ত্রীর গুজরাত নির্বাচনের প্রচারে নৌবিমানে চেপে মন্দির দর্শনে যাওয়া নিয়ে প্রশ্ন তুলেছে বিরোধীরা। নরেন্দ্র মোদী মডেল নির্বাচনী কোড অফ কন্ডাক্ট ভঙ্গ করেছেন বলেও অভিযোগ উঠেছে।
অন্যদিকে, রাহুল গাঁধীও শেষ দিনের প্রচার শুরু করলেন গুজরাতের নভসারজনের জগন্নাথ মন্দিরে পুজো দিয়ে। 

The day begins with Congress President-Elect Rahul Gandhi seeking Darshan at Shree Jagannathji Temple for Gujarat's Navsarjan. pic.twitter.com/UmKrYxSRMO
— Congress (@INCIndia) December 12, 2017